./data/phi1017/phi015/phi1017.phi015.perseus-lat2.xml
Seneca
Bene nobiscum agetur, si in hunc admittimur numerum  Magna felicitate naturae magnaque et adsidua intentione studii secundus occupatur gradus; sed ne hic quidem contemnendus est color tertius  Cogita, quantum circa te videas malorum, aspice, quam nullum sit nefas sine exemplo, quantum cotidie nequitia proficiat, quantum publice privatimque peccetur; intelleges satis nos consequi, si inter pessimos non sumus